Guðfinnur Sigurvinsson stjórnsýslufræðingur og Vigdís Häsler lögfræðingur hafa verið ráðin starfsmenn þingflokks Sjálfstæðisflokksins . Þau hafa þegar hafið störf . Guðfinnur Sigurvinsson hefur starfað við almanna - og fjárfestatengsl og fjölmiðlun . Hann var síðast samskiptastjóri Sýnar hf. móðurfélags Vodafone , Stöðvar 2 og tengdra fjölmiðla . Þar áður starfaði hann sem upplýsingafulltrúi og teymisstjóri hjá Umhverfisstofnun . Guðfinnur starfaði í áratug sem frétta - og dagskrárgerðarmaður hjá Ríkisútvarpinu . Guðfinnur lauk B.A. prófi í stjórnmálafræði frá Háskóla Íslands 2013 og MPA prófi í opinberri stjórnsýslu frá sama skóla 2018 . Guðfinnur er fyrsti varabæjarfulltrúi Sjálfstæðisflokksins í Garðabæ og situr jafnframt í umhverfisnefnd . Vigdís Häsler var áður aðstoðarmaður Jóns Gunnarssonar , samgöngu - og sveitastjórnarráðherra en undanfarið hefur hún starfað sem lögfræðingur hjá Sambandi íslenskra sveitarfélaga þar sem hún hefur sinnt undirbúningi og gerð umsagna um lagafrumvörp og önnur þingmál og tók þátt í samskiptum við Alþingi . Einnig annaðist hún lögfræðilega ráðgjöf og upplýsingagjöf til sveitarstjórnarmanna . Vigdís starfaði áður sem lögmaður hjá Lögmönnum Höfðabakka . Hún lauk BA prófi í lögfræði frá Háskólanum á Akureyri 2006 , meistaraprófi 2008 og ári seinna hlaut hún málflutningsréttindi fyrir héraðsdómi . Árið 2013 lauk hún LLM prófi í alþjóðlegum refsirétti frá University of Sussex í Bretlandi . Vigdís hefur setið í stjórn Félags kvenna í lögmennsku .